༄༅། །ཁྱབ་བདག་རྡོ་རྗེ་འཆང་རྗེ་བཙུན་འཇིགས་མེད་འཕྲིན་ལས་
རྒྱ་མཚོ་དཔལ་བཟང་བོའི་གསུང་ལས་བརྟན་གསོལ་
འགའ་ཞིག་བཞུགས་སོ། །
༄༅། །ན་མོ་གུ་རུ། ཐུབ་ཀུན་ཤེས་རབ་མཆོག་གི་རྒྱ་མཚོ་ཆེ། །སྐལ་བཟང་
ཐུབ་བསྟན་དབང་ཕྱུག་འགྲོ་བའི་མགོན། །བཀའ་དྲིན་ཟླ་མེད་ངག་དབང་
རྒྱ་མཚོ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །ངག་གི་
དབང་ཕྱུག་ཐུབ་བསྟན་རྒྱ་མཚོའི་བདག །བསྟན་པ་རྒྱ་མཚོའི་དཔལ་དུ་ལེགས་
བྱོན་པ། །རྗེ་བཙུན་བློ་བཟང་ཚུལ་ཁྲིམས་རྒྱ་མཚོ་ལ། །གསོལ་བ྾། །འཇམ་
དཔལ་དབྱངས་དངོས་ཐུབ་བསྟན་རྒྱ་མཚོའི་དཔལ། །འཇམ་དབྱངས་བསྟན་
པའི་ཉི་མ་དྲོན་མོ་ཆེ། །འཕྲིན་ལས་རྒྱ་མཚོས་འཇམ་དབྱངས་ཆོས་དར་བར། །
གསོལ་བ྾། འཇམ་དབྱངས་བསྟན་འཛིན་རྒྱ་མཚོའི་གཉེན་གྱུར་བ།
བཟང་ལུང་རྟོགས་བསྟན་པའི་ཉི་མ་ཆེ། །འཇམ་དབྱངས་མཁྱེན་རབ་རྒྱ་མཚོ་
དཔལ་བཟང་བོར། །གསོལ་བ྾། །ལུང་རྟོགས་ཡོན་ཏན་རྒྱ་མཚོར་མངའ་བརྙེས་
པའི། །དཀོན་མཆོག་རིག་འཛིན་དཔལ་མོ་ཌཱ་ཀིའི་གཙོ། །བློ་བཟང་ཐུབ་བསྟན་
ཆོས་ཀྱི་ཉི་མ་ལ། །གསོལ་བ༞། །གང་ལ་བརྟེན་ནས་མི་ཟད་སྡིག་པའི་ལས། །
མང་དུ་བསགས་རྣམས་འགྱོད་པས་བཤགས་བགྱིད་ན། །ཕྲལ་དང་ཡུན་དུ་སྒྲིབ་
པར་མི་འགྱུར་བར། །ཐུགས་རྗེས་གཟིགས་ཤིག་མགོན་པོ་སྙིང་རྗེའི་གཏེར།
།བློ་
་
279

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
གང་གིས་ལེགས་གསུང་བདུད་རྩིས་འཚོ་བ་ཡི། །རིན་ཆེན་ལྟ་བུའི་གདུལ་བྱར་
བདག་གྱུར་ནས། །མདོ་སྔགས་ལམ་བཟང་བགྲོད་པ་མཐར་ཕྱིན་ནས། །རིང་
མིན་བྱང་ཆུབ་རྡོ་རྗེའི་གནས་ཐོབ་ཤོག །མདོར་ན་བགྱིས་དང་བགྱིད་འགྱུར་
བགྱིད་སྩལ་པའི། །ལེགས་པར་སྤྱད་པ་ཇི་སྙེད་མཆིས་པ་ཀུན། །བདག་བདེའི་ཕྱིར་
དུ་ཏིལ་ཙམ་མི་སྨོན་པར། །མཐའ་ཡས་འགྲོ་བའི་ཕན་བདེའི་རྒྱུར་གྱུར་ཅིག །རྨད་བྱུང་
སྲས་བཅས྾། །སངས་རྒྱས་སྐུ་གསུམ༞། །ཀུན་བཟང་རྣམ་འཕྲུལ་མཆོད་སྤྲིན་རྒྱ་
མཚོའི་དབུས། །མི་འཇིགས་སྟོབས་བཅུ་ཉེར་མཚོན་གདོང་ལྔའི་ཁྲིར། །སྐྱོན་བྲལ་
ཆུ་སྐྱེས་ཉི་ཟླའི་དཀྱིལ་འཁོར་སྟེང་། །རྩ་བའི་བླ་མ་རྗེ་བཙུན་བློ་བཟང་གྲགས། །
རྣམ་པ་བདེ་གཤེགས་འདྲེན་མཆོག་ཤཱཀྱའི་ཏོག །ཕུལ་བྱུང་མཚན་དཔེའི་དཔལ་
གྱིས་རབ་བརྗིད་པའི། །ཞལ་གཅིག་ཕྱག་གཉིས་ས་གནོན་མཉམ་བཞག་མཛད། །
བལྟ་བས་མི་ངོམས་གཟི་བརྗིད་ཕུང་བོའི་སྐུ། །ཆོས་གོས་གསུམ་གསོལ་སྐྱིལ་
ཀྲུང་ཚུལ་གྱིས་བཞུགས། །མཐའ་བསྐོར་དངོས་དང་བརྒྱུད་པའི་བླ་མ་དང་། །ཡི་
དམ་ཕྱོགས་བཅུའི་བདེ་གཤེགས་སྲས་དང་བཅས། །ཐོས་སྒྲོགས་རང་རྒྱལ་ཆོས་
སྐྱོང་སྲུང་ཚོགས་ཀྱིས། །ཡོངས་སུ་བསྐོར་བའི་སྐྱབས་ཡུལ་མ་ལུས་ཀུན། །བརྟན་
གཡོ་རྣམ་པར་དག་པའི་བདག་ཉིད་ཅན། །སྐུ་ཡིས་ཞིང་ཁམས་མ་ལུས་ཀུན་ཁྱབ་
ཅིང༌། །བ་སྤུ་རེར་ཡང་རབ་འབྱམས་རྒྱལ་བའི་ལྷའི། །ཞིང་གི་བཀོད་པརབཅས་
པ་གསལ་ཞིང་རྫོགས། །རྨད་བྱུང་མཁྱེན་བརྩེ་ནུས་པའི་ཡོན་ཏན་གྱིས། །ཆོས་ཀྱི་
སྐུ་ལས་གཡོ་བ་མེད་བཞིན་དུ། །སྐུ་དང་ཞིང་གི་བཀོད་པ་བསམ་ཡས་པ། །དད་
པའི་ཡིད་མཁར་ཆུ་ནང་ཟླ་བཞིན་སྤྱོན། །རྡུལ་ཕྲན་རེར་ཡང་རྡུལ་སྙེད་ཞིང་རྣམས་
280

གསུང་ལས་བརྟན་གསོལ་འགའ་ཞིག
ཀྱི། །རྒྱལ་བ་སྲས་དང་སློབ་མར་བཅས་པའི་ཚོགས། །གང་འདུལ་སྤྲུལ་བའི་
མཛད་པ་རབ་འབྱམས་འཕྲུལ། །བཞེད་པ་ཇི་བཞིན་འཇུག་ལ་ཕྱག་འཚལ་ཞིང་། །
ཁྱོད་ཐུགས་དགྱེས་པ་བསྐྱེད་བྱེད་རྣམ་དཀར་གྱི། །བསོད་ནམས་ཕུང་བོ་ཇི་སྙེད་
མཆིས་པ་རྣམས། །ཀུན་བཟང་མཆོད་པའི་སྤྲིན་དུ་རབ་སྤྲོས་ནས། །གུས་པས་
འབུལ་ལོ་བརྩེ་བས་བཞེས་སུ་གསོལ། །གང་གི་མཁྱེན་པས་གཏུག་པ་མེད་
གཟིགས་པ། །ཐོག་མེད་ཆགས་སོགས་ཉོན་མོངས་དང་བཅས་དང༌། །དེ་ཡི་
དབང་གིས་བསགས་པའི་སྡིག་ལྟུང་རྣམས། །ཐུགས་རྗེའི་བྱིན་གྱིས་བྱང་ཞིང་
དག་པར་མཛོད། །ཉམ་ཐག་འགྲོ་རྣམས་སྒྲོལ་སླད་སེམས་བསྐྱེད་དེ། །བྱ་དཀའ་
རླབས་ཆེན་སྤྱོད་ལ་ལེགས་ཞུགས་ནས། །ཞི་བ་བརྙེས་ཀྱང་ཞི་བདེས་འཕྲོག་མིན་
པར། །འགྲོ་དོན་རྒྱུན་ཆད་མེད་ལ་རྗེས་ཡི་རངས། །དེ་སླད་གདུལ་བྱའི་ཁམས་
དང་བསམ་པ་བཞིན། །གང་འཚམས་ཐབས་ཀྱིས་སྨིན་ཅིང་གྲོལ་བའི་ཕྱིར། །བླ་
མེད་ཆོས་ཀྱི་འཁོར་ལོ་རབ་བསྐོར་ནས། །གཏན་བདེ་ཞི་བ་མཆོག་ལ་འགོད་པར་
མཛོད། །དེ་ཕྱིར་གདུལ་བྱའི་དབང་བོའི་རིམ་པ་བཞིན། །ཐ་མལ་སྐུ་དང་མཆོག་གི་
སྤྲུལ་བ་དང་། །ལོངས་སྤྱོད་རྫོགས་དང་ཆོས་སྐུའི་རྣམ་རོལ་ཀྱི། །ངེས་པ་དོན་གྱི་
བླ་མས་རྗེས་འཛིན་མཛོད། །དེས་ནས་ལེགས་ཚོགས་རྩ་བ་ཟླ་མེད་པ། །བཤེས་
གཉེན་དམ་པས་རྗེས་སུ་འཛིན་པ་དང་། །ཚེ་རབས་ཀུན་ཏུ་བསྟན་པ་རིན་པོ་
ཆེར། །ནམ་ཡང་འབྲལ་བ་མེད་པར་གྱུར་ཅིག་གུ། །སྐུ་ལ་བསྡོས་དང་གསུང་
བཅག་ཐུགས་དཀྲུག་སོགས། །བླ་མར་བསྟེན་པའི་ཉེས་པ་རྣམ་མང་དང་། །
མཚམས་མེད་ལྔ་དང་མི་དགེ་ལས་ལམ་བཅུ། །ཞིང་དང་བསམ་སྦྱོར་ངོ་བོས་
281

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྟོབས་ཆེ་བའི། །སྡིག་ལྟུང་མ་ལུས་བྱང་ཞིང་དག་པ་དང་། །དལ་བའི་རྟེན་ཐོབ་
བསླབ་གསུམ་དང་ལྡན་ཞིང་། །ས་ལམ་མཐར་ཕྱིན་རྣམ་མཁྱེན་མྱུར་ཐོབ་སོགས། །
རྨད་བྱུང་གཟུངས་དང་མཚན་གྱི་ཕན་ཡོན་རྣམས། །དེང་འདིར་བདག་ལ་མངོན་
དུ་འགྱུར་བར་མཛོད། །དཔག་མེད་བསྐལ་བར་བདེན་པའི་གསུང་གོམས་
པས། །མདོ་སྡེ་རྣམས་ལས་ཇི་སྐད་གསུང་བ་བཞིན། །བདེན་གསུང་བདེན་པའི་
བཀའ་ལུང་མཐུ་བྱིན་གྱིས། །བདག་ཅག་རྣམས་ལ་མངོན་དུ་འགྱུར་བར་ཤོག །
ཅེས་དམ་པའི་སྐྱེས་རབས་ཀྱི་འཕྲེང་བ་ཟམ་མ་ཆད་པ་མི་ཉག་སྤྲུལ་བའི་སྐུ་རིན་པོ་ཆེ་ངག་དབང་ལེགས་བཤད་
རྒྱ་མཚོས་གསུང་གིས་བསྐུལ་གནང་བཞིན ༧ འཇིགས་མེད་འཕྲིན་ལས་རྒྱ་མཚོས་སྦྱར་བའོ། །
282

གསུང་ལས་བརྟན་གསོལ་འགའ་ཞིག